Elna Hagelin døde i 1971, og Gudrun Hagelin drev forretningen videre alene til hun var 74 år og måtte gi seg på grunn av sykdom. Søstrenes niese Kari Hagelin tok over driften, og eide kjeden i 11 år før hun i 2009 solgte den ut av familien. De nye eierne var Rune Mjøs, Torodd Iversen og Anton Engen. Virksomheten drives fortsatt (per 2018) i lokalene på Strandgaten, og til fiskekakene brukes fortsatt samme oppskrift som i 1929.